SPVI พุ่งแรง 7.55% รับยอดขาย IPhone X สดใส โบรกฯเล็งอัพประมาณการณ์กำไร
SPVI พุ่งแรง 7.55% รับยอดขาย IPhone X สดใส โบรกฯเล็งอัพประมาณการณ์กำไร โดย ณ เวลา 11.40 น. อยู่ที่ระดับ 1.71 บาท บวก 0.12 บาท หรือ 7.55%  ด้วยมูลค่าซื้อขาย 33.72 ล้านบาท
21 ธ.ค. 2560

ผู้สื่อข่าวรายงานว่า บริษัท เอส พี วี ไอ จำกัด (มหาชน) หรือ SPVI ณ เวลา 11.40 น. อยู่ที่ระดับ 1.71 บาท บวก 0.12 บาท หรือ 7.55%  ด้วยมูลค่าซื้อขาย 33.72 ล้านบาท

บล.บัวหลวง ระบุว่า  The X Factor/ Morgan Stanley และ โบรกเกอร์ต่างชาติส่วนใหญ่ออกรายงานอัพเดท ยอดขาย IPhone X ดีเกินคาด หนุน Upside ต่อการปรับประมาณการณ์กำไรหุ้นที่เกี่ยวข้องได้แก่ COM7 JMART SPVI SYNEX SIMAT
บล.เออีซี ระบุว่า SPVI ยอดขายใน Q3 โตขึ้น 700% แม้จะมาจากฐานต่ำแต่ก็เห็นแล้วว่าการขาย Iphone รุ่นใหม่ๆ ทำให้กำไรโต และเมื่อ Iphone 8,X มาจำหน่ายคราวนี้จึงทำให้ถูกมองว่า Q4 ยังคงมีกำไรที่ก้าวกระโดดต่อเนื่อง จาก Shop ต่างๆ ทั้ง istudio, ibeat,ustore,mobi เหล่านี้เป็นต้น
แนวโน้มผลประกอบการของบริษัทน่าจับตา เพราะการขายสินค้ายังสามารถผ่านบริษัทแม่คือ ไอทีซิตี้ และยังมีการขายให้กับโครงการ รวมทั้งสถาบันการศึกษา จึงถือว่าการเติบโตจะต่อเนื่อง ส่วนราคาหุ้นที่ปรับตัวลงหลังจากขึ้นแรง รอบนี้มองว่าเป็นจังหวะดีมาก เพราะกราฟลงถึงแนวรับ มีเป้าหมายการเด้งตัวถึง 1.90 บาท แนะนำซื้อ
 